《玉涧寻梅思先祖隘轩著书处》
宋代·车若水

涧水流亭北，莓苔片石平。
寒山几点白，残日一杯清。
希圣言犹在，斯人天不生。
当年结深屋，岂为适閒情。

作者简介：宋台州黄岩人，字清臣，号玉峰山民。车似庆孙。尝师从陈耆卿、杜范，又为王柏弟子。贾似道聘其入史馆，不赴。工古文与诗。有《宇宙略记》、《世运录》、《道统录》、《玉峰冗稿》、《脚气集》。